text: Kvinde dræbt af tog i Gråsten 
  06 januar 2015 kl. 19.08
  En kvinde mistede tirsdag aften livet, da hun gik uden om bommen i en jernbaneoverskæring og blev ramt af tog.
  En togulykke i Gråsten har tirsdag aften kostet en 48-årig kvinde livet, oplyser Syd- og Sønderjyllands Politi.
  Ulykken skete i Havnegade.
  - Her passerer kvinden jernbaneoverskæringen, mens bommen er nede, og hun bliver ramt af toget, fortæller vagtchef Erik Lindholdt til Ritzau.
  - Ifølge vidner på stedet virkede bomme og alarmsignaler, som de skulle, tilføjer han.
  Den dræbte kvinde er endnu ikke identificeret.
  
  Formodet 48-årig kvinde påkørt af tog og dræbt, da hun ville passere overgang i Gråsten. Pårørende er underrettet. #politidk
  
  
  